روسیا خاریجی ایشلر ناظیری سرگئی لاوروف 15-16 فوریه ده قازاخیستانین پایتاختی آستانادا کئچیریله‌جک سوریه دانیشیق‌لارینا آمریکانی دا دعوت ائتدیک‌لرینی بیلدیردی.
روسیانین "ان تی وی " کانالینا بیانات وئرن لاوروف دئدی کی، آمریکا گله‌جک هفته گؤروش‌لرده ایشتیراک ائتمه‌سی اوچون طرفیمیزدن دعوت ائدیلدی.
ایرانین سوریه مسئله‌سی ایله علاقه‌لی پروسئسده گؤتوردوگو رولا توخونان لاوروف بو اؤلکه‌نین داعش-ه قارشی موباریزه ائدن کوالیسیوندان چیخاریلماسی‌نین پراگماتیک اولمایاجاغینی بیلدیردی. لاوروف دئدی کی، واشنگتن ایله تهران آراسین‌داکی علاقه‌لر ائله گؤرونور داها دا پوزولوب. آنجاق مسکو منطق لی یولا اوز توتولماسین‌دان طرف‌دیر.
آمریکانین ساوونما ناظیری جیمز ماتیس داها اول وئردیگی بیاناتدا ایرانی "ترورو دستکله‌ین اساس قایناق" کیمی دیرلندیرمیشدی.
